Quina professió té Maria Favà i Compta?
Maria Favà i Compta (Barcelona, 1949) és una periodista catalana del barri del Poblenou de Barcelona.
Va començar a treballar als 14 anys a la ferreteria Balius i a l'empresa Vieta mentre feia el batxillerat nocturn. Va començar a fer de periodista a la revista Garbo, el diari Tele/Exprés i va fer algunes suplències de Margarita Rivière al Diari de Barcelona. El 1976 va ser una de les redactores fundadores del diari Avui d'on va ser jubilada anticipadament contra la seva voluntat el 2010. Hi va escriure principalment sobre l'actualitat social i política de la ciutat Barcelona i els seus barris.
Durant aquests anys també va col·laborar puntualment a Vindicación Feminista, Opción, Lecturas, Interviu, Catalunya Cultura, Catalunya Ràdio o Time Out. Va ser corresponsal de la cadena Ser al Marroc (1990-1993) i va fer un espai de consum al programa Bon dia de TV3 (1996-1999). Ha estat membre i durant uns mesos degana accidental de la Junta del Col·legi de Periodistes.
El 2010 va formar part de la trentena de persones que van presentar un recurs d'empara impulsat per l'Assemblea Nacional, al Tribunal Constitucional espanyol per la suspensió dels diputats que havien estat processats del Parlament.
El 2017 va publicar Diari AVUI, 1976-2009, entre el somni i l'agonia, on explica en detall i honestedat la història del diari. Abans havia publicat dos llibres de Barcelona paisatges, el 2003 i el 2008, sobre els establiments emblemàtics i l'skyline de la ciutat, respectivament.
És periodista.